Súradnice: 6°55′00″S 158°11′00″V﻿ / ﻿6,9166666666667°S 158,18333333333°V﻿ / 6.9166666666667; 158.18333333333

**Mikronézia**, dlhý tvar **Mikronézske federatívne štáty**, je ostrovný štát v Tichom oceáne. Je to nezávislý štát, ale zároveň pridružený štát USA.

Hlavné mesto je Palikir na ostrove Pohnpei.

Mikronézia bola pôvodne súčasťou Poručníckeho územia tichomorských ostrovov, poručníckeho územia OSN pod správou USA. V roku 1979 sa osamostatnilo v rámci poručenského územia a v roku 1986 získala nezávislosť na základe Dohody o voľnom pridružení s USA.

Štát Mikronézia je súčasťou rovnomenného regiónu, ktorý je tvorený stovkami malých ostrovov rozdelených do siedmich teritórií.

Politický a demografický prehľad
--------------------------------

Mikronézske federatívne štáty sú federatívnou republikou skladajúcou sa zo štyroch spolkových štátov: Yap, Chuuk (do roku 1990 Truk), Pohnpei (do novembra 1984 *Ponape*) a Kosrae.

| Vlajka | Štát | Hlavné mesto | Plocha | Obyvateľstvo | Hustota obyvateľstva |
| --- | --- | --- | --- | --- | --- |
| Vlajka Chuuku | **Chuuk** | Weno | 127 km² | 53 595 | 420 / km² |
| Vlajka Kosrae | **Kosrae** | Tofol | 110 km² | 7 686 | 70 / km² |
|  | **Pohnpei** | Kolonia | 346 km² | 34 486 | 100 / km² |
| Vlajka Yapu | **Yap** | Colonia | 118 km² | 11 241 | 95 / km² |

Dejiny
------

Mikronézia bola osídlená pred viac než 4 000 rokmi. Pôvodne decentralizovaný rodový systém sa vyvinul v ekonomicky a nábožensky centralizované impérium zo sídlom na ostrove Yap.

V okolí Nan Madol, ktorý sa vďaka umiestneniu na umelých ostrovoch prepojených sieťou kanálov sa časť nazýva Benátkami Pacifiku, ktorý bol v dobe centralistickej vlády Sadelurskej dynastie v rokoch 500 až 1500 používaný ako obradné a správne centrum. Vtedy tu žilo podľa odhadov okolo 25 000 ľudí. Po roku 1500 sa centralistický systém vlády v oblasti Pohnpei rozpadol.

Pre Európu objavili oblasť dnešnej Mikronézie Portugalci. V 16. storočí oblasť ovládalo Španielsko pod názvom Španielska východná India. V roku 1899 bola odstúpená Nemecku, ktoré toto územie začlenilo do svojej kolónie Nemecká Nová Guinea. Od roku 1914 bolo územie spravované Japonskom. Od roku 1949 bola pod správou OSN vykonávanou USA ako súčasť Poručníckeho územia tichomorských ostrovov.

počas druhej svetovej vojny tu bola umiestnená väčšia časť Japonskej flotily. V roku 1944 počas operácie Hailstone boli Japonské sily zničené.

10. mája 1979 sa štyri oblasti Poručenského územia Tichomorské ostrovy spojili a vytvorili súčasný štátny celok. V roku 1986 uzavrela federácia dohodu o voľnom pridružení k USA, ktoré zmenilo doterajší štatút v oblasti Mikronézskej bezpečnosti z poručníctva na nezávislosť.

Vlajka Mikronézie je modrá, pretože sú jej ostrovy obklopené morom a jej štyri hviezdy prezentujú členov federácie.

Geografia
---------

Mikronézia sa rozkladá na väčšine ostrovov (väčšinou koralových) v súostroví Karolín. Tvorí ho 607 ostrovov roztrúsených v oblasti skoro 3 tisíc kilometrov. Majú plochý povrch a nepatrne vyčnievajú nad úroveň morskej hladiny. A tak najvyšší vrch Totolom meria 791 m. Hlavné mesto je Palikir na ostrove Pohnpei.

Majú teplé tropické a vlhké podnebie, ovplyvnené oceánom. Priemerná teplota sa na ostrovoch po celý rok pohybuje medzi 30 °C cez deň, 23 °C v noci. Priemerný ročný úhrn zrážok je 3 100 mm.

### Hlavné ostrovy Mikronézie

Mapa Mikronézskych federatívnych štátov
(od východu na západ)

* Ngulu
* Yap
* Sorol
* Fais
* Eauripik
* Woleai
* Gaferut
* Lamotrek
* Pigailoe
* Satawal
* Pikelot
* Pulusuk
* Puluwat
* Pulap
* Ulul
* Namonuito
* Fayu
* Truk
* Hall
* Murilo
* Losap
* Namoluk
* Mortlockovy ostrovy
* Satawan
* Kapingamarangi
* Nukuoro
* Oroluk
* Ngatik
* Pakin
* Mokil

Hospodárstvo
------------

Veľký rozvoj zaznamenáva poľnohospodárstvo. Hospodárstvo je závislé od pomoci USA. Z poľnohospodárskych plodín sa zbiera kokosové orechy (kopra), maniok, batáty, korenie, tropické ovocie a taro. Pre výživu obyvateľstva a vývoz je dôležitý rybolov. Chov tu nie je príliš rozšírený, chovajú sa sliepky a prasce. Jedinou nerastnou surovinou, ktorá sa tu ťaží, sú kvalitné fosfáty. Veľké príjmy do štátnej pokladnice plynú z rúk USA. Američania tu totiž majú svoje vojenské základne a platia za ne nájom. Významný je zatiaľ menší cestovný ruch.

Obyvateľstvo
------------

Pôvodní obyvatelia Mikronézie sú Mikronézania. Usadili sa tu už pred 4 000 rokmi. Boli to výborní moreplavci a zaoberali sa rybolovom, poľnohospodárstvom a plátenictvom, hrnčiarstvom a pletením košov. Zakladali dokonca i rané štáty. Stredná dĺžka života mužov v súčasnosti je 67,7 rokov, u žien 71,3 rokov.

### Najväčšie mestá

* Veno – 18 000 obyvateľov
* Kitti – 7 000 obyvateľov
* Tol – 5 000 obyvateľov
* Madolenihmv – 5 000 obyvateľov
* Kolonia – 5 000 obyvateľov
* Lelu – 5 000 obyvateľov
* Nett – 5 000 obyvateľov
* Palikir – 5 000 obyvateľov (hlavné mesto)

Zaujímavosti
------------

Na oceánskej ploche na severozápade, ktorá prináleží štátu, sa nachádza najnižší bod zemského povrchu v Mariánskej piekope – 10 924 m pod hladinou mora.

Na ostrove Pohnpei vybudovala neznáma civilizácia mesto Nan Madol – kamenné budovy z čadičových stĺpov na umelých ostrovoch, pretkaných sieťou kanálov.

Odkazy
------

### Referencie

1. ↑   *FSM government website - Geography (anglicky)* [online]. [Cit. 2008-09-20]. Dostupné online. Archivované 2016-03-04 z originálu.
2. ↑   *FSM government website - Population (anglicky)* [online]. [Cit. 2008-09-20]. Dostupné online. Archivované 2012-06-29 z originálu.

### Externé odkazy

* US-CIA. CIA - The World Factbook: Federated States of Micronesia Archivované 2007-05-09 na Wayback Machine. (po anglicky), 2003

Iné projekty
------------

Commons
* Spolupracuj na Commons Commons ponúka multimediálne súbory na tému **Mikronézia (štát)**

| * z
* d
* u
Štáty a závislé územia v Austrálii a Oceánii |
| --- |
| Australázia | 
* Austrália
* Kokosové ostrovy
* Norfolk
* Nový Zéland1
* Vianočný ostrov

 |
| Melanézia | 
* Fidži
* Indonézia (Moluky)
* Nová Kaledónia
* Papua-Nová Guinea2
* Šalamúnove ostrovy
* Vanuatu
* Východný Timor3

 |
| Mikronézia | 
* Guam
* Kiribati
* Marshallove ostrovy
* Mikronézske federatívne štáty
* Nauru
* Palau
* Severné Mariány

 |
| Polynézia | 
* Americká Samoa
* Cookove ostrovy
* Francúzska Polynézia
* Niue
* Pitcairnove ostrovy
* Samoa
* Tokelau
* Tonga
* Tuvalu
* Wallis a Futuna

 |
| 1 Nový Zéland býva často započítavaný do Polynézie. 2 Papua-Nová Guinea býva často započítavaná ako časť Australázie. 3 Východný Timor býva často započítavaný ako časť Ázie. |

| * z
* d
* u
Administratívne členenie Spojených štátov amerických a nimi ovládaných území |
| --- |
| Štáty | 
* Alabama
* Aljaška
* Arizona
* Arkansas
* Colorado
* Connecticut
* Delaware
* Florida
* Georgia
* Havaj
* Idaho
* Illinois
* Indiana
* Iowa
* Južná Dakota
* Južná Karolína
* Kalifornia
* Kansas
* Kentucky
* Louisiana
* Maine
* Maryland
* Massachusetts
* Michigan
* Minnesota
* Mississippi
* Missouri
* Montana
* Nebraska
* Nevada
* New Hampshire
* New Jersey
* New York
* Nové Mexiko
* Ohio
* Oklahoma
* Oregon
* Pensylvánia
* Rhode Island
* Severná Dakota
* Severná Karolína
* Tennessee
* Texas
* Utah
* Vermont
* Virgínia
* Washington
* Wisconsin
* Wyoming
* Západná Virgínia

 |
| Federálny dištrikt | 
* Washington, D. C.(Federálny dištrikt Kolumbia)

 |
| Ostrovné územia USA | 

|  |  |
| --- | --- |
| začlenené | 
* Atol Palmyra

 |
| nezačlenené | 
* Americká Samoa
* Americké Panenské ostrovy
* Bajo Nuevo (sporné)
* Bakerov ostrov
* Guam
* Howlandov ostrov
* Jarvisov ostrov
* Johnstonov atol
* Kingmanov útes
* Midwayské ostrovy
* Ostrov Navassa (sporné)
* Portoriko (zároveň postavenie *Spoločenstva*)
* Serranilla (sporné)
* Severné Mariány (zároveň postavenie *Spoločenstva*)
* Ostrov Wake (sporné)

 |

 |
| Indiánske rezervácie | 310 rôznych indiánskych rezervácií |
| Pridružené štáty USA | 
* Mikronézske federatívne štáty
* Marshallove ostrovy
* Palau

 |